М О Т И В И 
към Проект за изменение на Наредбата за определяне размера на местните данъци 
на територията  на община Грамада

Настоящото предложение за изменение в Наредбата за определяне на размера  на местните данъци на територията на община Грамада е в изпълнение на разпоредбата на §6 от Преходни разпоредби на Закона за въвеждане на еврото в Република България, и задължението на местните власти в  6- месечен срок от влизането му в сила на този закон, да приемат изменения и допълнения в подзаконови нормативни актове, съответни с въвеждане на еврото като парична единица на Република България. Съгласно чл. 12 и чл.13 от ЗВЕРБ, превалутирането от левове в евро се извършва, като числовата стойност в левове се раздели на пълната числова стойност на официалния валутен курс, изразен с шест цифри с всичките пет знака след десетичната запетая. Официалният валутен курс не се закръглява или съкращава при извършването на превалутирането. След превалутиране получената сума се закръглява до втория знак след десетичната запетая на базата на третия знак след десетичната запетая при спазване на следното правило : 
1. когато третият знак след десетичната запетая е по-малък от пет, вторият знак след десетичната запетая остава непроменен; 
2. когато третият знак след десетичната запетая е равен на или по-голям от пет, вторият знак след десетичната запетая се увеличава с една единица. Посочените стойности на предоставени такси и цени на услуги следва да се превалутират в евро, при спазване на правилата за превалутиране и закръгляване, при спазване интересите на гражданите . 
Изрично в §6 от Преходните и заключителни разпоредби на ЗВЕРБ е посочено, че измененията и допълненията в тези актове влизат в сила от датата на въвеждане на еврото в страната. Точната дата въвеждане на еврото в страната, от своя страна, ще бъде определена в Решение на Съвета на Европейския съюз за приемането на еврото от Република България, прието в съответствие с чл. 140, параграф 2 от Договора за функционирането на Европейския съюз и Регламент на Съвета на Европейския съюз, приет в съответствие с чл. 140, параграф 3 от Договора за функционирането на Европейския съюз .
1. Причините, които налагат и целите, които се поставят с изменението на Наредбата: 
Предложените промени се налагат във връзка с обнародван Закон за въвеждане на еврото в Република България (ДВ бр. 70 от 20.08.2024г.), с цел определяне на индикативна дата за въвеждане на еврото в България с Решение на Народното събрание. Съгласно §6 ал.1 от Закона за въвеждане на еврото, в 6-месечен срок от влизането му в сила държавните органи и органите на местното самоуправление приемат подзаконови нормативни актове по прилагането му и изменения и допълнение в подзаконови нормативни актове, необходими за изпълнение

 2.Целите, които се поставят:
Проектът за изменение на Наредба за определянето на местните данъци на територията на община Грамада е подготвен с цел своевременно привеждане на подзаконовата нормативна уредба в съответствие с въвеждането на еврото в Република България.
 3.Очаквани резултати от прилагането:
 Предложения Проект за изменение на Наредба за определянето на местните данъци на територията на община Грамада, ще спомогне за плавното преминаване към еврото като парична единица. 
4.Финансови средства, необходими за прилагане на новата уредба: 
За прилагане на Наредбaта не е необходимо разходването на бюджетни средства. 
5.Анализ за съответствието с правото на Европейския съюз.

